De vrienden van Alianne ter Veer - NEDERLANDERS.FR
paul en carin 181 albums gesorteerd op Date: from newest to oldest en gefilterd op Klassiek, 5 Sterne Fono Forum Klassik en Various Composers
Sinds 1 jaar (50) Omstrede land: Die historiese ontwikkeling van die Suid-Afrikaanse Grondvraagstuk in Suid-Afrika, 1652-2011 - Protea Boekhuis
Omstrede land: Die historiese ontwikkeling van die Suid-Afrikaanse Grondvraagstuk in Suid-Afrika, 1652-2011
Changuion, L; Steenkamp, B
Die debat oor grondhervorming kan slegs sinvol plaasvind wanneer die historiese verloop van grondverdeling in Suid-Afrika in ag geneem word.
Omstrede land bied ’n deeglike oorsig oor die ontstaan en verloop van die probleem met grondbesit in suidelike Afrika vanaf 1652 tot 2011. Die boek beskryf hoe dit gebeur het dat die wit minderheidsbevolking in 1980 ongeveer 73% van die grondoppervlakte besit het, terwyl die swart volke slegs 14% besit het (12 % het aan die staat behoort).
Die rol van veral wetgewing en kommissies van ondersoek in die ontwikkeling van Suid-Afrika se grondbeleid word belig.
Nadat apartheidswetgewing geleidelik sedert 1980 verwyder is, het ’n verdere wending gekom nadat die ANC die Regering van Nasionale Eenheid vervang het. Die wanbalans in grondbesit moes nou reggestel word deur grond weg te neem van die blanke grondeienaars, wat by verre die grootste deel van die landbougrond besit, en dit aan die swart bevolkingsgroep, wat tussen 75% en 80% van die totale landsbevolking uitmaak, beskikbaar te stel. Die veronderstelling is dat die meeste blanke grondeienaars (of hulle voorsate) die grond wat hulle besit wederregtelik bekom het en dit aan die ‘regmatige’ eienaars moet teruggee. Party Suid-Afrikaners is van mening dat die totale grondbesit in swart hande moet wees soos in die tyd toe Afrika swart was en wit mense slegs in Europa eiendom besit het.
Louis Changuion en Bertus Steenkamp stel die vraag of grondhervorming deur middel van onteiening in Suid-Afrika wel haalbaar of nodig is. Is daar ander maniere om die wanbalans reg te stel en kan die wit en bruin bevolkingsgroepe daarop aanspraak maak dat die grond ook aan hulle behoort?
Prof. Louis Changuion behaal sy doktorsgraad in Geskiedenis aan UNISA. Hy werk vir 'n aantal jare by die Nasionale Kultuurhistoriese Museum in Pretoria waarna hy vanaf 1971 aan die Universiteit van die Noorde verbonde is. By sy aftrede in 2002 is hy professor in Geskiedenis. Benewens 'n groot aantal tydskrifartikels en referate is hy die outeur van 16 boeke.